Leekpea: 19.03 koolitus Rakveres: quillinguga pidulik kaart
19.03 koolitus Rakveres: quillinguga pidulik kaart
19. märtsil algusega kell 11 Rakveres Tallinna tänav 60 Kurva Kodu ruumides.
Quilling ehk paberfiligree on tehnika, kus paberiribad kurrutatakse pulga abil erinevateks detailideks. Nii vormuvad kaunid lilleõied ja taimeosad, samuti saab selle tehnika abil luua erinevaid figuure.
Seda stiili kasutatakse erilisi tähtpäevakaartide valmistamisel, samuti saab selle abil kaunistada karpe, fotoalbumeid, luua seinamaale ning teha palju muudki.
Töötoas õpime selgeks tähtsamad töövõtted ja kujundid. Räägime töövahenditest ja materjalidest. Valmistame mõned lilled ja lehed ning kleebime need kokku kaardiks. Koha peal on võimalik soodsa hinnaga soetada omale quillingupulk.
Töötoa maksumus 12 eurot, mis sisaldab kõiki töövahendeid ja -materjale.
Registreerimine 16. märtsini ainult meili teel leekpea@hotmail.com või lisainfo Mari Riina Rist 5374 0525